Diari Oficial de la Generalitat Valenciana


Sumari del DOGV 8461, del 10-01-2019 (2018/11070)

Informació pública de l'aprovació de l'informe ambiental i territorial estratègic del projecte de modificació de les normes urbanístiques dels sectors SD 1 a 6, 8 a 27, 29 i 30 del sòl urbanitzable extensiu del disseminat.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8461

Data del DOGV
:   10-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11382


Data del document
:   13-12-2018

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * administració local
    * pla d'urbanisme

Informació pública de l'aprovació de l'informe ambiental i territorial estratègic del projecte de modificació de les normes urbanístiques dels sectors SD 1 a 6, 8 a 27, 29 i 30 del sòl urbanitzable extensiu del disseminat. [2018/11775]  
De conformitat amb l'article 51.7 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic del projecte de modificació de les normes urbanístiques dels sectors SD 1 a 6, 8 a 27, 29 i 30 del sòl urbanitzable extensiu del disseminat, emés en sentit favorable per l'Ajuntament d'Ontinyent mitjançant Decret d'Alcaldia número 2018-3143, de data 10 de desembre de 2018, del tenor literal següent:  
«Aprovació informe ambiental i territorial estratègic de la modificació de les normes urbanístiques dels sectors SD 1 a 6, 8 a 27, 29 i 30 del sòl urbanitzable extensiu del disseminat.  
Amb data 3 de desembre de 2018 s'ha emés un informe per l'enginyera municipal de medi ambient i el TAG de medi ambient, en el sí de l'expedient d'avaluació ambiental i territorial estratègica del projecte de modificació de les normes urbanístiques dels sectors SD 1 a 6, 8 a 27, 29 i 30 del sòl urbanitzable extensiu del disseminat, en el sentit següent:  
  
  
«Consideracions jurídiques  
L'avaluació ambiental estratègica és l'instrument de prevenció, establert en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el Text Refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Òrgan ambiental municipal  
L'article 48.c de la LOTUP estableix que l'òrgan ambiental i territorial serà autonòmic amb caràcter general. No obstant això, amb la modificació operada per la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat, s'introdueix 3 supòsits on l'òrgan ambiental i territorial és l'ajuntament del terme municipal de l'àmbit del planejament objecte de l'avaluació ambiental, sense perjuí de l'assistència i cooperació de les diputacions provincials d'acord amb la legislació de règim local.  
  
Com que la LOTUP no concreta, en aquests casos, quin òrgan municipal és el competent per a realitzar l'avaluació ambiental i territorial estratègica, resulta aplicable el que disposa l'article 21.1.s de la Llei 7/1985, de 2 d'abril, reguladora de les bases del règim local, segons el qual la dita competència li correspondria a l'alcalde president.  
La modificació de les normes urbanístiques dels sectors SD 1 a 6, 8 a 27, 29 i 30 del sòl urbanitzable extensiu del disseminat es troben en supòsit de l'apartat 2 de l'article 48.c per tractar-se d'una modificació de l'ordenació detallada de plans parcials avaluats ambientalment i que desenvolupen sòl urbanitzable  
  
Planejament vigent  
El planejament municipal vigent és el Pla General d'Ontinyent, aprovat definitivament el 10 d'abril de 2006, per la Comissió Territorial d'Urbanisme de València, publicat en el Butlletí Oficial de la Província de València de 22 de desembre de 2006. Aquest planejament va obtindre declaració d'impacte ambiental positiva amb condicionants el 28 de novembre de 2005.  
  
  
Documentació presentada  
La documentació objecte del present informe està integrada per l'esborrany de la modificació de les normes urbanístiques sectors SD 1 a 6, 8 a 27, 29 i 30 del sòl urbanitzable extensiu del disseminat i el Document Inicial Estratègic corresponent. El DIE compren el contingut mínim establert a l'article 50 de la LOTUP.  
  
Objecte i justificació  
L'objecte de les modificacions de les normes urbanístiques és donar una nova redacció als articles de les normes que afecten determinats conceptes de les normes referides a les alineacions, les reculades de les parcel·les i de les edificacions, la cessió del sòl dotacional i el còmput d'edificabilitats.  
El motiu de les modificacions és aclarir o fixar, modificant-ho si és necessari, el sentit d'eixos conceptes que s'ha apreciat amb el temps i el desenvolupament dels documents que podien donar lloc a interpretacions confuses o allunyades de la intenció municipal.  
Concretament, la modificació que es planteja actua sobre els objectius i problemàtica següents:  
- Règim aplicable en sòl urbà en parcel·les amb edificació consolidada.  
S'analitza la necessitat d'aclarir aquest règim i totes les situacions possibles respecte de les distintes obres a realitzar i les exigències urbanístiques (sense afectar els paràmetres fonamentals).  
- Alineacions de les parcel·les en relació als tancaments d'aquests.  
S'analitzen possibles confusions derivades de la necessitat d'aclarir la normativa respecte de la definició d'alineació de parcel·la, línia de tancament i els espais que queden, de vegades, entre ambdós línies.  
- Reculada de les construccions.  
S'analitza la necessitat d'aclarir i completar les determinacions respecte de les reculades en edificacions existents (consolidades totalment o no), amb la intenció de poder mantenir dites edificacions segons les previsions originals dels Plans Parcials.  
- Còmput d'edificabilitats.  
S'analitzen les normes sobre el còmput d'edificabilitats havent-se detectat algun aspecte possiblement contradictori entre les edificabilitats efectivament calculades i el mode de còmput definit en la normativa.  
  
  
Consultes realitzades  
Per tractar-se d'una modificació de l'ordenació detallada del sòl urbanitzable i per les característiques pròpies de la modificació plantejada, s'ha considerat que aquesta no afecta altres administracions públiques. S'ha procedit, per tant, ha consultar únicament amb òrgans municipals:  
  
Òrgan consultat Data consulta Data informe  
Oficina Tècnica 06.11.2018 15.11.2018  
Servei d'arqueologia 06.11.2018 16.11.2018  
Comissió de Patrimoni 06.11.2018(1)   
  
  
(1) Amb data 12 de novembre de 2018 el promotor presenta escrit informant que les modificacions proposades no afecten a les edificacions existents protegides en l'àmbit, ni afecten el patrimoni cultural i arquitectònic catalogat o protegit i, per tant, no considera necessari realitzar consultes a la Comissió de Patrimoni.  
  
  
Justificació per a l'aplicació del procediment simplificat d'avaluació ambiental i territorial estratègica  
La modificació de les normes urbanístiques proposades, per tractar-se d'una modificació menor del planejament municipal, supòsit inclòs a l'article 46.3 de la LOTUP, és objecte de procediment d'avaluació ambiental i territorial estratègica simplificat.  
Identificació i valoració de possibles efectes adversos sobre el medi ambient  
La modificació plantejada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no és susceptible de generar problemes ambientals diferents dels ja previstos pel Pla general; no suposa augment d'emissions, empitjorament dels nivells de contaminació o canvis sobre els factors que afectarien el canvi climàtic; no afecta elements del patrimoni natural; no afecta elements del patrimoni cultural; no afecta el paisatge ni cap espai protegit; no té incidència en el model territorial vigent i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció. Per tant, d'acord amb els criteris de l'annex VIII de la LOTUP, es pot determinar que la modificació de les normes urbanístiques sectors SD 1 a 6, 8 a 27, 29 i 30 del Sòl Urbanitzable extensiu del disseminat no té efectes significatius sobre el medi ambient i el territori  
  
  
Conclusions  
Analitzat l'esborrany de modificació de les normes urbanístiques sectors SD 1 a 6, 8 a 27, 29 i 30 del Sòl Urbanitzable extensiu, i d'acord amb tot l'exposat, podem concloure que el procediment d'avaluació ambiental i territorial estratègica simplificat és suficient per a determinar que la proposta no té efectes significatius sobre el medi ambient o territori.  
  
Proposem, per tant, resoldre favorablement l'informe ambiental i territorial estratègic."  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la data de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
De conformitat amb allò que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, i l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del projecte de modificació de les normes urbanístiques dels sectors SD 1 a 6, 8 a 27, 29 i 30 del sòl urbanitzable extensiu del disseminat.  
  
  
Segon  
Continuar la tramitació del projecte de modificació de les normes urbanístiques dels sectors SD 1 a 6, 8 a 27, 29 i 30 del sòl urbanitzable extensiu del disseminat.  
  
Tercer  
Publicar el present informe en el Diari Oficial de la Generalitat Valenciana, d'acord amb el que disposa l'article 51.7 de la LOTUP.»  
  
  
Ontinyent, 13 de desembre de 2018.- L'alcalde: Jorge Rodríguez Gramage.